Нездарма кажуць, што час усё расстаўляе па сваіх месцах. Так, паступова, і 7 лістапада страціла статус галоўнага свята постсавецкіх краін, хаця ніхто, зразумела, не адмаўляецца ад дадатковага выхаднога пасяродку тыдня. Толькі нагода, з якой мы яго атрымалі, ужо мала ў каго выклікае ўрачысты святочны настрой. Немагчыма занадта доўга жыць мінулым. Тым болей, што змена пакаленняў і прыярытэтаў цягне за сабой і змяненне пункту гледжання на многія гістарычныя падзеі. Вось і рэвалюцыя перастала здавацца адзіным мажлівым сродкам ашчаслівіць усё чалавецтва.